CELEX: 32004R2172
Language: sl
Date: 2004-12-17 00:00:00
Title: Uredba Komisije (ES) št. 2172/2004 z dne 17. decembra 2004 o spremembi Uredbe (ES) št. 417/2002 Evropskega parlamenta in Sveta o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupomBesedilo velja za EGP.

18.12.2004   
            
            
               SL
            
            
               Uradni list Evropske unije
            
            
               L 371/26
            
         
      UREDBA KOMISIJE (ES) št. 2172/2004
   z dne 17. decembra 2004
   o spremembi Uredbe (ES) št. 417/2002 Evropskega parlamenta in Sveta o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 417/2002 Evropskega parlamenta in Sveta z dne 18. februarja 2002 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom (1) in zlasti člena 11 Uredbe,
   ob upoštevanju naslednjega:
   
               (1)
            
            
               Uredba (ES) št. 417/2002 temelji na opredelitvah in standardih, ki so podrobno opisani v Prilogi I k Mednarodni konvenciji o preprečevanju onesnaževanja morja z ladij (v nadaljnjem besedilu „konvencija Marpol“).
            
         
               (2)
            
            
               Odbor za varstvo morskega okolja (MEPC) Mednarodne pomorske organizacije je 4. decembra 2003 sprejel številne spremembe k Prilogi I h Konvenciji Marpol. Navedene spremembe bodo začele veljati 5. aprila 2005.
            
         
               (3)
            
            
               Sklice v Uredbi (ES) št. 417/2002 na Prilogo I h Konvenciji Marpol je treba posodobiti v skladu s temi spremembami.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za varna morja in preprečevanje onesnaževanja morja z ladij –
            
         SPREJELA NASLEDNJO UREDBO:
   Člen 1
   Uredba (ES) št. 417/2002 se spremeni:
   
               1.
            
            
               Člen 3 se spremeni:
               
                           (a)
                        
                        
                           V točki 2 se sklic na „Resolucijo MEPC 94(46) z dne 27. aprila 2001, ki začne veljati 1. septembra 2002,“ zamenja s sklicem na „Resolucijo MEPC 111(50) z dne 4. decembra 2003, ki začne veljati 4. aprila 2005“.
                        
                     
                           (b)
                        
                        
                           V točki 7 se doda naslednji stavek:
                           „Vsak tanker kategorije 2 ima ločene balastne tanke (SBT/PL), ki so nameščeni tako, da nudijo zaščito.“
                        
                     
                           (c)
                        
                        
                           Točka 10 se zamenja z naslednjim:
                           
                                       „10.
                                    
                                    
                                       tanker z dvojnim trupom pomeni:
                                       
                                                   (a)
                                                
                                                
                                                   tanker z nosilnostjo 5 000 ton in več, ki ustreza zahtevam o dvojnem trupu ali enakovrednih konstrukcijah pravila 13F Priloge I k Marpolu 73/78, ali izpolnjuje zahteve iz odstavka 1(c) revidiranega pravila 13G Priloge I k Marpolu 73/78; ali
                                                
                                             
                                                   (b)
                                                
                                                
                                                   tanker z nosilnostjo 600 ton in več, vendar manj kot 5 000 ton, ki je opremljen s tanki z dvojnim dnom ali prostori, ki ustrezajo določbam pravila 13F (7)(a) Priloge I k Marpolu 73/78, in bočnimi tanki ali prostori, urejenimi v skladu s pravilom 13F (3)(a), ki ustrezajo zahtevi glede razdalje w, kot je opredeljena v pravilu 13F (7)(b) Priloge I k Marpolu 73/78;“.
                                                
                                             
                                 
                     
         
               2.
            
            
               V členu 6 se sklic na „Resolucijo MEPC 94(46) z dne 27. aprila 2001“ zamenja s sklicem na „Resolucijo MEPC 94(46) z dne 27. aprila 2001, kakor je bila spremenjena z Resolucijo MEPC 99(48) z dne 11. oktobra 2002 in Resolucijo 112(50) z dne 4. decembra 2003“.
            
         
               3.
            
            
               V členu 11 se sklic na „Resoluciji MEPC 94(46) in 95(46)“ zamenja s sklicem na „Resolucijo MEPC 111(50) in Resolucijo MEPC 94(46), kakor je bila spremenjena z Resolucijo MEPC 99(48), ter Resolucijo MEPC 112(50)“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. decembra 2004
      
         
            Za Komisijo
         
         Jacques BARROT
         
         
            Podpredsednik
         
      
   
   
      (1)  UL L 64, 7.3.2002, str. 1. Uredba, kakor je bila nazadnje spremenjena z Uredbo (ES) št. 1726/2003 (UL L 249, 1.10.2003, str. 1).